Sleepy Hollow (film)

Sleepy Hollow er en amerikansk eventyr- og skrekkfilm fra 1999 med Johnny Depp i hovedrollen. Filmen er løst basert på Washington Irvings klassiske novelle Legenden om Sleepy Hollow.

Planleggingen av filmen begynte i 1993 hos Paramount Pictures. Opprinnelig skulle Kevin Yagher regissere en lavbudsjetts slasher-film basert på Andrew Kevin Walkers manuskript, men på grunn av uoverensstemmelser og krangling med Paramount ble Yagher i juni 1998 degradert til prostetisk sminkør og Tim Burton ble hyret inn for å lage filmen. Innspillingen tok hele syv måneder og fant sted fra november 1998 til mai 1999.

 Om filmen 

Sleepy Hollow, var en tributt til de mange skrekkfilmene fra det engelske filmselskapet Hammer Films, slik som Dr. Jekyll and Sister Hyde, og andre filmer som Frankenstein, Bride of Frankenstein, diverse Roger Corman skrekk filmer, Jason and the Argonauts, og Scream Blacula Scream.. Bildet av den hodeløse rytteren hadde fascinert Tim Burton helt siden han studerte på Cal Arts på 1980-tallet, og da han ble tilbudt å regissere filmen var han ikke i tvil om hva han skulle.

Og selvfølgelig fikk Christopher Lee – en av Hammer Films store stjerner – en cameorolle i filmen som borgermesteren.IMDb - Sleepy Hollow Cast

Flere av Burtons «gjengangere» dukket opp i birollene (blant andre Michael Gough, Jeffrey Jones og Christopher Walken) og Christina Ricci spilte rollen som Katrina van Tassel. Rutinerte og velansette skuespillere som Miranda Richardson, Michael Gambon, Richard Griffiths og Ian McDiarmid hadde de viktigste birollene.

 Handling 
miniatyr|Skulpturstatue av «Den hodeløse rytter» i Sleepy Hollow Country Club i New York, USA.
Sleepy Hollow er løst basert på Washington Irvings berømte novelle Legenden om Sleepy Hollow fra 1820. Hovedpersonen er Ichabod Crane, som er en etterforsker fra New York, som drar til byen Sleepy Hollow for å løse en drapsgåte. Tre mennesker har blitt drept i løpet av to uker. Når han kommer til byen er det en dyster stemning, mye tåke og nærmest falleferdige bygninger gjør at man får inntrykk av en spøkelsesby.

Kort tid etter at Crane kommer til byen, blir enda en person drept. Crane starter å etterforske. Menneskene i byen forteller at det er den hodeløse ryttaren som har drept alle personene og at de hver gang finnes uten hodet. Crane er fast bestemt på at det fins en naturlig årsak til disse drapene. Som den realisten han er trekker han frem teorier og stiller seg blant annet spørsmål om hvorfor morderen tar hodene, når det ikke er for å skjule identiteten til ofrene. Etter hvert møter Crane rytteren, sammen med dommeren i byen. Rytteren kapper av hodet til dommeren, og det triller ned til Crane. Ryttaren stikker sverdet sitt gjennom kraniet, som ligger mellom bena til Ichabod Crane. Etter møtet er Crane sjokkert og besvimer.

Han holder seg inne i senga og byboerne gjør seg klar til å hente en ny etterforsker fra New York. Nå er Crane sikker på at det ikke har sin naturlige årsak, men må være noe utenomjordisk. Selv om han er redd bestemmer han seg for å finne den hodeløse rytteren. På sin leting etter rytteren besøker han en heks, og hun spår at en demon vil fortelle hvor han vil finne graven til rytteren. Crane kommer fram til at rytteren er vekket fra de døde siden noen har stjålet hodet fra rytterens grav.

I et kirkemøte senere kommer rytteren til byen, men han kan ikke gå inn i kirken som er hellig. Crane har likevel en idé om hvem som har stjålet hodet. De som er døde er arvinger foran en dame i en mektig familie i byen. Det ender med at rytteren får igjen hodet sitt, og drar tilbake til helvete, og tar samtidig med seg tyven av hodet: konen til Baltus Van Tassel, Mary Van Tassel.

 Roller 

 Skuespiller   Rolle Johnny Depp  Ichabod CraneChristina Ricci  Katrina Anne Van TasselMiranda Richardson  Lady Mary Van TasselMichael Gambon  Baltus Van TasselChristopher Walken  «Den hodeløse rytter»Christopher Lee  BorgermesterIan McDiarmidDoktor LancasterRichard GriffithsSorenskriver PhilipseMichael GoughProtokollfører HardenbrookJeffrey JonesPastor SteenwyckCasper Van DienBrom Van Brunt

 Mottagelse og vendepunkt 
Filmen Sleepy Hollow fikk en noe blandet mottagelse , men ble for det meste godt mottatt blant kritikerne, og særlig Danny Elfmans gotiske filmmusikk mottok mye skryt. Elfmann fikk forøvrig Saturn Award for beste filmmusikk.

 Priser og utmerkelser 
 Pris utgiver Pris Nominert(e) Resultat Oscar  Beste kunstneriske ledelse  Rick Heinrichs, Peter Young vinner Beste kinomatografi  Emmanuel Lubezki nominasjon Beste kostymedesign  Colleen Atwood nominasjon BAFTA priser  Beste kostymedesign  Colleen Atwood vinner Beste produksjon  Rick Heinrichs vinner Beste spesialeffekter  Jim Mitchell, Kevin Yagher, Joss Williams, Paddy Eason  nominasjon Saturn Awards  Beste kvinnelige hovedrolle Christina Ricci vinner Beste musikk  Danny Elfman vinner Beste skrekkfilm   nominasjon Beste regi  Tim Burton nominasjon Beste manus  Andrew Kevin Walker nominasjon Beste mannelige hovedrolle  Johnny Depp nominasjon Beste mannelige birolle  Christopher Walken nominasjon Beste kvinnelige birolle  Miranda Richardson nominasjon Beste kostymedesign  Collen Atwood nominasjon Beste Make-up  Kevin Yagher, Peter Owen nominasjon Beste spesialeffekter  Jim Mitchell, Joss Williams, Kevin Yagher, Mark S. Miller  nominasjon MTV Movie Awards Beste skurk  Christopher Walken nominasjon

 Referanser 

 Eksterne lenker 


Kategori:Skrekkfilmer fra USA
Kategori:Eventyrfilmer fra USA
Kategori:Filmer fra 1999
Kategori:Filmer basert på bøker
Kategori:Filmer regissert av Tim Burton
Kategori:Engelskspråklige filmer